**Výbor Národnej rady Slovenskej republiky**

 **pre sociálne veci**

Číslo: CRD-2144/2022  **88.** schôdza výboru

**V ý p i s**

**zo zápisnice z rokovania 88. schôdze Výboru Národnej rady Slovenskej republiky**

**pre sociálne veci konanej dňa 28. novembra 2022**

Výbor Národnej rady Slovenskej republiky pre sociálne veci prerokoval vládny návrh zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 1214)** a na návrh spravodajcu výboru hlasoval o návrhu uznesenia uvedeného v prílohe.

 Z celkového počtu 12 poslancov Výboru NR SR pre sociálne veci bolo prítomných na hlasovaní 8 poslancov. Za návrh predneseného uznesenia hlasovali 2 poslanci, nikto z poslancov nebol proti, 3 poslanci sa hlasovania zdržali a 3 poslanci nehlasovali.

 Výbor Národnej rady Slovenskej republiky pre sociálne veci **neprijal uznesenie,** keďže návrh uznesenia **nezískal** **súhlas nadpolovičnej väčšiny prítomných poslancov** podľa § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov a  čl. 84 ods. 2 Ústavy Slovenskej republiky.

**Vladimír Ledecký**

**predseda výboru**

**overovatelia výboru:**

**Lucia Drábiková**

**Erik Tomáš**

 **PRÍLOHA**

**Výbor Národnej rady Slovenskej republiky**

 **pre sociálne veci**

Číslo: CRD-2144/2022  **88.** schôdza výboru

**Návrh**

**Uznesenie**

**Výboru Národnej rady Slovenskej republiky**

**pre sociálne veci**

**z 28. novembra 2022**

k vládnemu návrhu zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 1214)**

**Výbor Národnej rady Slovenskej republiky pre sociálne veci**

**po prerokovaní**

1. **súhlasí**

 s vládnym návrhom zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 1214)**;

1. **odporúča**

 **Národnej rade Slovenskej republiky**

 vládny návrh zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 1214) schváliť** v znení prijatých pozmeňujúcich návrhov;

1. **poveruje**

 predsedu výboru, aby výsledky rokovania Výboru Národnej rady Slovenskej republiky pre sociálne veci v druhom čítaní spolu s výsledkami rokovania Ústavnoprávneho výboru Národnej rady Slovenskej republiky spracoval do písomnej spoločnej správy výborov Národnej rady Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a predložil ju na schválenie.